text: [{"text_idx": "#000004", "text": "Dey\u00f0in, solei\u00f0is sum hann vi\u0301sti seg fyri m\u00e6r, er miskunnarleysur, i\u0301sakaldur, brutalur, ra\u0301ur og respektleysur. Hann kemur brynja\u00f0ur vi\u00f0 hv\u00f8ssum og li\u0301vsho\u0301ttandi va\u0301pnum, sum hann kaldur og kensluleysur rennur gj\u00f8gnum bein og merg, uttan at blunka. Hann er li\u0301kas\u00e6lur um arbei\u00f0i\u00f0 hja\u0301 l\u00e6knum, sju\u0301krar\u00f8ktarfr\u00f8\u00f0ingum og \u00f8\u00f0rum, sum berjast fyri li\u0301vinum fyri at hja\u0301lpa ti\u0301 doyggjandi, og hann bry\u0301ggjar seg ikki um tey avvarandi, sum dag eftir dag pi\u0301nast i\u0301 sorg, yvir at si\u0301ggja teirra k\u00e6ru li\u0301\u00f0a. Hann fr\u00f8ist um at si\u0301ggja li\u0301vi\u00f0 ver\u00f0a sogi\u00f0 u\u0301r likaminum."}, {"text_idx": "#000006", "text": "Ta\u00f0 er, sum megin ver\u00f0ur sogin u\u0301r beinunum a\u0301 Dey\u00f0anum, har a\u0301 markinum millum hendan heimin og hin. Og ta\u0301 i\u00f0 hann hoyrir or\u00f0ini hinumegin fra\u0301: \u201cDey\u00f0i, hvar er sigur ti\u0301n? Dey\u00f0i, hvar er broddur ti\u0301n?\u201d, gongur ta\u00f0 upp fyri honum, enn einafer\u00f0, at hann kortini ikki hevur seinasta or\u00f0i\u00f0. Og Dey\u00f0in \u2013 seinasti na\u0301\u00f0ileysi fi\u0301ggindin \u2013 f\u00e6r eyguni upp fyri, at hann ikki er naka\u00f0 anna\u00f0 enn t\u00e6narin, sum letur dyrnar upp inn i\u0301 ein ny\u0301ggjan heim."}]